Konsertarrangør får kritikk for presentasjonen av Aurora Aksnes
20 år gamle Aurora Aksnes fra Os har plassert seg ettertrykkelig på popkartet de siste par årene. Hun har turnert Norge og verden rundt, opptrådt på flere av de største TV-showene i USA og høstet massiv ros for sine låter, videoer og konserter. Fikk du med deg? Aurora akutt syk – avlyser I desember skal hun spille på Sentrum Scene i Oslo. Så du denne? Aurora snakker om kjærligheten Slik valgte de å presentere nyheten om Aurora-konsert på Instagram fredag ettermiddag: Ordvalget møter et skred av kritikk i kommentarfeltet. «Hva med... "flinke" Aurora? "Talentfulle"? "Musikalske"? Jeg regner med dere ikke booker artister utelukkende fordi de er søte», skriver en. «Assa, hallo 2017..? Jeg kan tenke på så mange andre ting hun er, som hyller henne som artist og ikke bare vakker, søt og herlig!! Håper dere setter pungen i skuffen», melder en annen. Så du? Aurora Aksnes hos Jimmy Fallon «Dere kunne sikkert fått en del kameler for Aurora, men jeg trodde dere solgte musikkopplevelser?», lurer en tredje.Instagramposten er også lagt ut som innlegg på Bransja Prat, en lukket Facebook-side for musikkbransjefolk. En rekke tunge aktører i bransjen gir sitt bifall til kritikken der, som kommer fra Anita Halmøy Wisløff, bookingagent ved byrået Atomic Soul. Overfor VG karakteriserer hun dette som et eksempel på at kvinner og menn stadig omtales på forskjellig måter. – Vi ville ikke sett noe à la «pene, kjekke og herlige Sondre Justad kommer til Sentrum Scene i desember», for det høres jo tilsvarende tullete ut, sier Halmøy Wisløff. – Hardtarbeidende og talentfulle Aurora fortjener en mye mer respektfull beskrivelse fra en av landets ledende konsertscener, mener hun. Husker du? – Fans sender meg døde insekterVG har vært i kontakt med Bo Hustoft, bookingansvarlig ved Sentrum Scene. Han henviser til deres markedsansvarlige, Rune Valle Tangen, som det foreløpig ikke har lyktes VG å få kontakt med. Hos Bransja Prat skriver han dette: – Enig i at formuleringen kanskje ikke var heldig. Jeg er jo selverklært feminist og nøye på formuleringer rundt dette. Aurora-video: – Får helt vondt i hjertet av å se på Konsertarrangørene legger seg dessuten langflate i kommentarfeltet på Instagram: – Vi beklager på det sterkeste! Når man slipper 23 nye show på noen få dager, med 17. mai midt i uka, da ble plutselig fredagen en smule tøff. Aurora er som dere alle beskriver meget talentfull, dyktig, hardtarbeidende og en fantastisk musiker! Anmeldelse: Aurora på Øya VG har vært i kontakt med Aurora Aksnes' plateselskap, men har i skrivende stund ikke fått en kommentar til saken derfra. Presentasjonen på Instagram er nå endret til: «En unik artist er klar for førjulskonsert på Sentrum Scene, etter å ha gledet 2 fulle hus i fjor.»
Sentrum Scene ser frem til konsert med den «vakre, søte og herlige» artisten.